Udkast til AFGØRELSE TRUFFET AF DET BLANDEDE EØS-UDVALG om ændring af protokol 31 til EØS-aftalen om samarbejde på særlige områder ud over de fire friheder - Udkast til Fællesskabets fælles stillingtagen

(forelagt af Kommissionen)

BEGRUNDELSE

1. Protokol 31 til EØS-aftalen indeholder særlige bestemmelser om samarbejdet mellem Fællesskabet og EFTA-EØS-staterne ud over de fire friheder.

2. Vedlagte udkast til afgørelse truffet af Det Blandede EØS-Udvalg tager sigte på at ændre protokol 31 med henblik på en udvidelse af samarbejdet på området for uddannelse, erhvervsuddannelse og ungdomsanliggender. Afgørelsen fastlægger rammerne for samarbejdet og de nærmere bestemmelser for EFTA-EØS-staternes fulde deltagelse i Fællesskabets program og aktioner på området:

- 399 D 0051: Rådets beslutning 1999/51/EF af 21. december 1998 om fremme af ophold i andre europæiske lande som led i vekseluddannelse, herunder lærlingeuddannelse (EFT L 17 af 22.1.1999, s. 45).

3. I henhold til artikel 1, stk. 3, litra b), i Rådets forordning (EF) nr. 2894/94 om visse gennemførelsesbestemmelser til EØS-aftalen fastlægger Rådet Fællesskabets holdning til sådanne afgørelser efter forslag fra Kommissionen.

4. Udkastet til afgørelse truffet af Det Blandede EØS-Udvalg forelægges Rådet til godkendelse. Kommissionen håber at kunne fremføre Fællesskabets holdning i Det Blandede EØS-Udvalg i januar 2000.

Udkast til

AFGØRELSE TRUFFET AF DET BLANDEDE EØS-UDVALG

om ændring af protokol 31 til EØS-aftalen om samarbejde på særlige områder ud over de fire friheder

DET BLANDEDE EØS-UDVALG HAR -

under henvisning til aftalen om Det Europæiske Økonomiske Samarbejdsområde som tilpasset ved protokollen om tilpasning af aftalen om Det Europæiske Økonomiske Samarbejdsområde, i det følgende benævnt "aftalen", særlig artikel 86 og 98, og

ud fra følgende betragtninger:

Protokol 31 til aftalen blev ændret ved afgørelse nr. 22/1999 truffet af Det Blandede EØS-Udvalg den 26. februar 1999 [1];

[1] EFT L ...

de kontraherende parters samarbejde bør udvides til at omfatte fremme af ophold i andre europæiske lande som led i vekseluddannelse, herunder lærlingeuddannelse (Rådets beslutning 1999/51/EF [2]);

[2] EFT L 17 af 22.1.1999, s .45.

protokol 31 til aftalen bør derfor ændres, således at dette udvidede samarbejde kan finde sted fra den 1. januar 2000 -

TRUFFET FØLGENDE AFGØRELSE:

Artikel 1

Artikel 4, stk. 2, litra c), i protokol 31 til aftalen ændres således:

1. Udtrykket "program" i indledningen erstattes med "programmer".

2. Følgende led indsættes:

"- 399 D 0051: Rådets beslutning 1999/51/EF af 21. december 1998 om fremme af ophold i andre europæiske lande som led i vekseluddannelse, herunder lærlingeuddannelse (EFT L 17 af 22.1.1999, s. 45)."

Artikel 2

Denne afgørelse træder i kraft den ..., forudsat at Det Blandede EØS-Udvalg har modtaget alle fornødne meddelelser i henhold til aftalens artikel 103, stk. 1.

Den finder anvendelse fra den 1. januar 2000.

Artikel 3

Denne afgørelse offentliggøres i EØS-afsnittet i og EØS-tillægget til De Europæiske Fællesskabers Tidende.

Udfærdiget i Bruxelles, den ..... 2000.

På Det Blandede EØS-Udvalgs vegne

Formand

Sekretærer for Det Blandede EØS-Udvalg